Rashid Xoliqov Shahlo Ahmedovani kelin qilishi bilan bog‘liq savolga javob berdi

O‘zbekistonda xizmat ko‘rsatgan artist Rashid Xoliqov “Sayyod.com” nashriga bergan intervyusida o‘g‘li Sanjar va xonanda Shahlo Ahmedovaning munosabatlari haqidagi savolga javob berdi, deb yozadi “Darakchi.uz”.

Agar taqdir bo‘lsa, kelin ham bo‘ladi, kuyov ham bo‘ladi. Men hech qachon farzandlarim tanlagan insonga qarshilik qilmayman. Chunki, ota-onam bizga umr yo‘ldosh tanlashimizga qarshilik ko‘rsatmagan. Onam “Kimni tanlasang o‘shanga uylantiraman. Men tanlagan qiz yomon chiqsa, keyin mening yuzimga solasan” deb aytgandilar. Shahlo Ahmedova bo‘lsa, demak Shahlo Ahmedova. Ular birga duet ham kuyladi. “Sayil” degan filmda duet kuylanglar, deb men taklif bildirgan edim.
Rashid Xoliqov, xonanda

Eslatib o‘tamiz, Sanjar va Shahloning aksariyat tadbirlarda birga ko‘rinishi, ijtimoiy tarmoqlarda ularning birga tushgan suratlari tobora ko‘proq e’lon qilinishi turli mish-mishlarga sabab bo‘lmoqda.